
Årsberetning for friidrett 2017 
 
Administrativ del 
Det administrative arbeidet i en klubb består i hovedsak i å legge til rette for klubbens hovedmål, nemlig de sportslige aktivitetene. 

Styret har i 2017 bestått av: 
	Funksjon 
	Navn 
	Mobil 
	E-postadresse 

	Leder HIL 
	Cathrine Horak Elders
	95804896
	franz@halden.net

	Nestleder HIL/leder 
friidrett 
	Ann-Mari Ringsell Berg
	91775144
	annmarib@hotmail.com

	Sekretær 
	Bjørn Brække 
	95474343 
	bjornbr@halden.net

	Kasserer 
	 Lene 
Bergstrøm
	93228791
	Lene.bergstrom@halden.kommune.no

	Styremedlem 
	Ton Frenay
	97421487

	tonfrenay@online.no

	Styremedlem 
	Rolf Bøhn
	924 80 325
	rolf.bohn@no.abb.com

	Vara styrem. 
	Solveig R. Martinsen
	47060126
	solveighil@hotmail.com


 
De administrative hovedområdene for friidrettsgruppa er: møtevirksomhet, økonomi, organisasjon, rapportering utad, innkjøp, anlegg, kurs og samling.  
 
Arrangementskomitè. Denne har bestått av medlemmer av klubben og ledet av Ottar Kvitnes. Komiteen har hatt som ansvar å planlegge og gjennomføre stevner. 
Medlemmer av komiteen i 2017 har vært: Gjermund Tønnesen, Nils- Petter Husvik, Egil Hult, Lene Bergstrøm, Kari Ohlgren, Rolf Huseby, Rolf Bøhn og Ann-Mari Ringsell Berg.
Møtevirksomhet 
Arrangementsgruppa har gjennomført flere møter i 2017. Mange saker har i tillegg blitt tatt opp underveis på treninger og pr. e-post. Det har også blitt gjennomført styremøter. 
Styremedlem Lene Bergstrøm er styremedlem i Norsk friidrett, avd. Østfold. 
 
Økonomi 
Friidrettsgruppa har også i år hatt stor aktivitet. Hovedpostene i utgiftsregnskapet er startkontingenter, kretskontingenter, deltakelse på treningstevne i Portugal, deltakelse i NM/UM, innkjøp av utstyr, trenere og premier. Våre deltagere på NM-stevner får dekket reise- og overnattingsutgifter, mot at de bidrar som funksjonærer/dommere og annet dugnadsarbeid under sesongen. 
HIL har en stor utgiftspost når det gjelder startkontingenter, i og med at utøverne ikke betaler noe for å delta på stevner. Dette ser vi på som en «positiv utgift» for klubben da det kommer utøverne til gode! 
Klubben får sine inntekter fra flere hold: Aktivitetsavgifter, medlemsavgift, bingo, lokale aktivitetsmidler, kulturmidler, startkontingenter, kiosksalg, salg av Enjoy Bonusguide, og fra våre sponsorer. Et viktig bidrag under inntektsposten er dugnadsinnsatsen vi får ved at vi hjelper til på «Grenserittet» og ved Allsammen . 

Innkjøp av utstyr.  
Friidrettsgruppa foretar jevnlig innkjøp av diverse utstyr. Vi har også (etter søknad) mottatt engangsbeløp til dette formålet fra flere stiftelser (DnB-stiftelsen, Berg Sparebank, Sparebank1-stiftelsen) 

Anlegg 
Tidtakerbua fungerer også som sekretariat under våre stevner på Halden Stadion. Vi har fått på plass mer utstyr, og har nå et funksjonelt tidtakersystem og sekretariat. Takket være det trådløse speakeranlegget, får vi gitt beskjeder og resultater raskt ut til publikum og utøvere.  
Kurs og samlinger. 
Idrettskrets, friidrettskrets, idrettsråd og andre tilbyr en rekke ulike kurs: Aktivitetslederkurs, dommerkurs, starterkurs, idrettsskadekurs mm.  
Noen av disse kursene er gratis, andre koster litt. HIL har som målsetning at de som ønsker det skal få delta på aktuelle kurs.  
Arrangementer i 2017 
HIL arrangerte i 2017, Halden Byløp, Fredrikstenstafetten, Salmingkarusellen, Idrettsmerkeprøver, treningsstevner, Kanonløpet og åpent klubbmesterskap. 
Salmingkarusellen er vårt største barnestevner med ca. 80 deltagere fra 8 til 12 år. 
Fredrikstenstafetten ble i år avviklet 23. mai. Stafetten ble arrangert for 51. gang. Dette er et godt gjennomført arrangement som vi har i samarbeid med Sparebank 1 Halden.  Her stiller alle barne- og ungdomsskolene opp med mange lag. Aremark 1 gikk av med seieren blant ungdomsskolene.  Og Låby 1 tok seieren blant barneskolene. Og som vi også gjorde i fjor hadde vi eget løp for lærerlag, Rødsberg 1 vant. Stafetten tiltrekker seg også et stort publikum og det var god stemning rundt hele løypa. 
Deltagelse på andres arrangementer. 
I og med at HIL er medlem av Allsammen, er vi forpliktet til å stille opp på arrangementer i festningen.  Under Tons Of Rock, Tour of Norway i sommer, stilte medlemmer, foreldre og aktive opp.  Under «Grenserittet» i august, jobbet det «HIL-folk» på lørdag. Dette dugnadsarbeidet er en av klubbens viktigste inntektskilder. 
Tusen takk til alle som bidrar på dugnad!! 

Sponsorer. 
Vår hovedsponsor gjennom mange år er Sparebank 1 Østfold- Akershus. Uten deres støtte til Halden Byløp og Fredrikstenstafetten, ville vår økonomi vært betydelig dårligere. Deres sponsorstøtte går direkte tilbake til våre utøvere ved at de får delta gratis på stevner, i tillegg til innkjøp av utstyr og arrangering av sosiale aktiviteter.  
 
Halden Arbeiderblad er vår andre gode sponsor. De støtter oss med annonsering og trykking av materiell til våre løp.
Kynningsrud er sponsor for Halden Byløp. 

Treningene 
Trenere for den yngste gruppa, 6 – 10 år har vært Marit Jørgenrud, Silje Stenersrød, frem til sommeren.  De yngste blir nå trent av Charlotte Gilstedt og Ingrid Mellemseter på tirsdager.
Trenerne for utøvere i alderen 11-15 år er Ton Frenay og Geale de Vries på tirsdager og på torsdager fram til sommeren  enten  Ton eller Gjermund, eller James eller Lene / Teemu. Fra i høst har de fra 11 år blitt trent av de eldre utøvere på torsdager. 
Utøvere i alderen 14 og eldre i sprint: James Brennand (frem til sommeren). Etter sommeren har sprintgruppa ikke hatt egen trener.
Kastgruppa: Mona Holm Solberg og Teemu Pasanen.
Medlemstallet i de to yngste gruppene har økt, noe som forteller om stor trivsel og mye positiv aktivitet.
 
Den eldste gruppa har hatt flere treningsdager og flere trenere. Mona Holm Solberg, Gjermund Tønnesen, James Brennand og Teemu Pasanen har stilt opp mange kvelder i uka. Dette har gitt gode resultater, noe vi stolt viser fram under resultatsidene i årets beretning ☺ 
Tusen takk til alle trenere som stiller opp flere kvelder og helger i året for at alle barn og ungdommer skal få muligheten til å utvikle sine ferdigheter innen friidrett! 
[image: Christer Stenersrød satte ny personlig rekord under NM.]

Vi har flere utøvere som er på nasjonalt nivå og vi hadde i fjor flere Norges mestere både på senior og junior siden. Vi ser at gruppa med utøvere som klarer kravene til UM og NM blir stadig større og vi har startet en egen satsningsgruppe i Halden IL. Tidligere var dette ofte utøvere som drev med kast, men vi har nå flere som driver med løp som er med i satsningsgruppa. Dette er ungdommer over 15 år og senior utøvere som konkurrerer på nasjonalt nivå og som satser på friidrett. Disse får bland annet dekket utgifter til treningsleie i utlandet og kostnader til å delta på NM og samlinger på landslaget.  



Antall medlemmer: 
( 01.01.17- 31.12.17 )


Medlemmer i Halden idrettslag: 184 medlemmer 
[bookmark: _GoBack]Friidrett på banen:                        79 medlemmer  
Gang, mosjon og turmarsj:            0 medlemmer                                                   
Håndball:                                     18 medlemmer 

Antall medlemmer: 
( 01.01.18- 15.02.18 )


Medlemmer i Halden idrettslag: 237 medlemmer 
Friidrett på banen:                      101 medlemmer  
Gang, mosjon og turmarsj:           31 medlemmer 
Håndball:                                      18 medlemmer 

 
Oppfordring  
En friidrettsutøver deltar stort sett på stevner ol. i utesesongen (mars- oktober), men også i vintersesongen er det en god del som deltar på innendørsstevner. Resten av sesongen består av trening. Det er mange arrangementer som skal avvikles og vi er helt avhengige av hjelp fra foreldre og andre frivillige slik at arrangementene blir vellykkede og godt organisert.  
 
Stevneinvitasjoner og annen informasjon sendes ut via e-post, men vi bruker også hjemmesiden og HILs side på Facebook flittig. Vi oppfordrer dere til å følge med, slik at alle får informasjonen som blir sendt ut.  
På hjemmesiden og på Facebook blir det i tillegg lagt ut resultater, og annen informasjon om treninger ol.  



  
Til slutt ønsker jeg å si tusen takk til 
· alle som har stilt opp som funksjonærer på våre og andres arrangementer. 
· arrangementskomiteen som har gjort en enorm jobb før, under og etter hvert arrangement!
· alle utøverne, som står på, får gode individuelle resultater, og som representerer HIL på en god og verdig måte!
· styret for all hjelp dere bidrar med i foreningen vår!

